**Vedtægter for [Lokalforeningens navn]**

**§ 1. Navn og hjemsted**

Stk. 1

[Lokalforeningens navn] er hjemmehørende i xxxx kommune.

Stk. 2

[Lokalforeningens navn], klub nummer [xxx – kontakt landskontoret ved tvivl], er tilsluttet Danmarks Folkekirkelige Søndagsskoler (DFS) og er forpligtet på DFS' vedtægter. Lokalforeningen er stiftet den [dato og årstal – kontakt landskontoret ved tvivl].

**§ 2. Formål**

Stk. 1

Lokalforeningen har til formål at formidle evangeliet om Jesus Kristus til børn for at oplære børnene i den kristne tro.

**§ 3. Grundlag**

Stk. 1

Lokalforeningens formidling og virke skal være i overensstemmelse med Bibelen og den evangelisk-lutherske kirkes bekendelsesskrifter.

**§ 4. Arbejdsform**

Stk. 1

Formålet søges bl.a. realiseret ved:

1. bibelarbejde, sang og undervisning
2. regelmæssig møde/klub-virksomhed
3. at give alment dannende værdier og ligeledes at give forståelse for medmenneskelige fællesskaber og demokratisk dannelse ved aktiv deltagelse i et bærende netværk
4. kreative aktiviteter
5. udflugter, lejre, events og lignende
6. at deltage i lokale, kreds- og landsarrangementer.

**§ 5. Medlemmer**

Stk. 1

Medlemskab opnås ved skriftlig indmeldelse i DFS og/eller ved kontingentindbetaling via [Lokalforeningens navn].

Stk. 2

Alle børn og ledere kan opnå medlemskab.

Stk. 3

Ethvert medlem kan ekskluderes, hvis det modarbejder arbejdet og dets formål. Alle medlemmer af lokalforeningen er samtidigt medlem af landsforeningen Danmarks Folkekirkelige Søndagsskoler. Alle medlemmer har fulde medlemsrettigheder.

Stk. 4

Såfremt lokalforeningen er DUF-registreret hos DFS, skal ledere i lokalforeningen være medlemmer af DFS gennem lokalforeningen, medlemmer af en evangelisk-luthersk kirke og gå ind for formål og grundlag jf. §§ 2 og 3 i DFS' vedtægter.

**§ 6. Økonomi**

Stk. 1

Såfremt lokalforeningen er DUF-registreret hos DFS og/eller vil søge tilskud hos kommunen opkræves et årligt kontingent på minimum det, DUF kræver som minimum.

Stk. 2

I forbindelse med lejre, stævner, kurser og andre arrangementer kan der opkræves deltagerbetaling.

Stk. 3

Lokalforeningens udgifter søges dækket via kontingent, frivillige gaver og arbejdskraft samt evt. tilskud fra offentlig eller anden side.

Stk. 4

Regnskabsåret følger kalenderåret, og der fremlægges revideret regnskab ved årsfesten (generalforsamlingen).

Stk. 5

Lokalforeningen tegnes økonomisk af lederrepræsentant og kasserer.

Stk. 6

Lokalforeningen har selvstændig ledelse og økonomi.

Stk. 7

Revisor vælges ved årsfesten.

**§ 7. Årsfest (generalforsamling)**

Stk. 1

Der afholdes hvert år årsfest i xxxx halvår. Til årsfesten indbydes alle i lokalforeningen. Kun indmeldte medlemmer er stemmeberettigede.
I tilfælde af at det ikke vurderes muligt at afholde årsfesten med fysisk tilstedeværelse, kan denne afholdes online.

Stk. 2

Dagsordenen skal mindst indeholde følgende:

* Valg af dirigent og referent
* Beretning
* Aflæggelse af revideret regnskab og godkendelse af dette
* Valg af børneråd (Denne kan udelades hvis I vælger forslag 2 i § 8 stk. 1)
* Valg af revisor
* Idéer og forslag
* Eventuelt.

Stk. 3

Der indbydes til årsfest med mindst 14 dags varsel.

Stk. 4

Der udarbejdes referat fra årsfesten.

**§ 8. Børneråd (bestyrelse)**

Stk. 1

Forslag 1: Ved årsfesten vælges et børneråd på x-y medlemmer. Alle medlemmer har stemmeret og er valgbare til børnerådet. Børnerådet er på valg hvert år, og genvalg kan finde sted. Såfremt ingen leder bliver valgt til børnerådet, supplereres børnerådet med en lederrepræsentant. Øvrige ledere samt evt. ekstern kasserer kan deltage i børnerådsmøder, dog uden stemmeret.

Forslag 2: Børnerådet består af alle medlemmer. Evt. ekstern kasserer kan deltage i børnerådsmøder, dog uden stemmeret.

(Slet det forslag, der ikke bruges; inkl. denne sætning)

Stk. 2

Såfremt et medlem er under 16 år, kan det lade sig repræsentere af en forældrerepræsentant.

Stk. 3

Børnerådets opgave er at varetage det lokale arbejdes interesser. De af børnerådet behandlede anliggender afgøres ved simpelt stemmeflertal.

Stk. 4

Børnerådet konstituerer sig med en børnerådsformand og kasserer. Kassereren kan vælges uden for børnerådet.

Stk. 5

Børnerådet afholder et passende antal årlige møder, hvoraf årsfesten udgør det ene møde. Der skal udarbejdes beslutningsreferat fra børnerådets møder.

**§ 9. Vedtægtsændring**

Stk. 1

Ændringer af vedtægter kan ske, hvis der er 2/3 af de fremmødte medlemmer ved årsfesten (eller ved den ekstraordinære generalforsamling), der stemmer for en ændring.

Stk. 2

Et ændringsforslag skal være lederrepræsentanten i hænde senest 7 dage før årsfesten (eller den ekstraordinære generalforsamling).

**§ 10. Opløsning**

Stk. 1

Hvis lokalforeningen opløses, tilfalder eventuel formue og materialer DFS' arbejde i kommunen, DFS' kredsarbejde, DFS' landsforening eller andet lokalt, kirkeligt arbejde for børn (i prioriteret rækkefølge).

Vedtaget ved årsfesten, den [angivelse af dato og sted].

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Børnerådsformand Lederrepræsentant

Vedtægter skal sendes til gennemsyn hos DFS' landskontor før årsfest – enten via mail til kontakt@soendagsskoler.dk eller brev til *DFS, Korskærvej 25, 7000 Fredericia*

Vedtægter skal følge DFS' standardvedtægter jf. DFS' vedtægter § 6 stk. 1 og sendes til landskontoret efter vedtagelse. Afvigelser fra disse standardvedtægter skal godkendes af DFS' landsudvalg jf. DFS' vedtægter § 6 stk. 1.